cyanic-selkie/wikianc huggingface dataset:
முதலாம் யூத-உரோமைப் போர்
வெஸ்பாசியனின் முனைப்பியக்கம்
பேரரசன் நீரோ, கிளர்ச்சியாளர்களை ஒடுக்க வெஸ்பாசியனை கால்லூசுக்குப் பதிலாக நியமித்தான். கி.பி 67 இல் வெஸ்பாசியன் மற்ற படைகளான பிரடென்சிஸ் பத்தாம் பிரிவு, மெஸடோனியா ஐந்தாம் பிரிவு, ஆகியவற்றோடு பிடோலிமாய்ஸ் நிலப்பகுதிக்கு சென்றடைந்தான். அலெக்சாந்திரியாவிலிருந்து திரும்பிய வெஸ்பாசியனின் மகன் தித்தூஸ் அவனுடைய படைகளோடு அங்கு சேர்ந்துகொண்டான். இது போக மற்ற சில துணைப்படைகள், மன்னன் இரண்டாம் அக்ரிப்பாவின் படைகளும் சேர்ந்தன. 60,000 போர் வீரர்களுடன் கலிலேயா பகுதியைக் கைப்பற்றும் செயல்பாட்டை தொடங்கினான். பல நகரங்கள் சண்டையிடாம‌லேயே கைப்பற்றப்பட்டன. ஆனால் சில இடங்களில் படை ஆதிக்கம் செலுத்தவேண்டியிருந்தது. இவைகளைப்பற்றி ஜொசிஃபெஸ் தெளிவான விவரங்களை தொகுத்துள்ளார். கி.பி 68 இல் வடக்கு பகுதியில் யூதர்களின் எதிர்ப்பு ஒடுக்கப்பட்டது. வெஸ்பாசியன் செசாரியா கடற்கரையோரத்தை தலைமையிடமாக உருவாக்கி, நாட்டின் கடற்க‌ரைப் பகுதியில் சீரான முன்னேற்றத்தின் மூலம் எதிரிகளை அழித்து வந்தான். ஆனால் எருசலேமில் நேரடியாக கிளர்ச்சியாளர்களை அவன் சந்திக்கவில்லை. ஜொசிஃபெஸின் கேள்விக்குட்டுத்த வேண்டிய கூற்றுப்படி, உரோமானிய படையெடுப்பில் 100,000 யூதர்கள் கொல்லப்பட்டனர் அல்லது அடிமைகளாக்கப்பட்டனர்.
மறு அணிதிரள்தலும் உள்நாட்டுப்போரும்
கலிலேயா நகரிலிருந்து விரட்டப்பட்ட யூதர்கள் கால்லூஸ் படையால் அழிக்கப்பட்டிருந்த யோப்பா நகரை மறுகட்டமைப்பு செய்தனர். உரோமர்களிடமிருந்து பாதுகாத்துகொள்ள நகரை சுற்றி மதில்களை எழுப்பினர். தொடர்ச்சியாக அலெக்சாந்திரியாவிலிருந்து உரோம் நகருக்கு வழங்கப்பட்டுவந்த தானியங்களை தடுத்தனர்.
“யூதப்போர்” என்ற புத்தகத்தில் ஜொசிஃபெஸ் பின்வருமாறு எழுதுகிறார்:
"அவர்கள் மேலும் மிகப்பெரும் கடற்பறி கப்பல்களை கட்டினர், சிரியா, போனிசியா மற்றும் எகிப்து கடற்பகுதிகளில் கடல் வழிப்பறியில் ஈடுபட்டு, அந்தக் கடல்பகுதியில் அனைவரும் செல்ல இயலாத பாதையாக்கினர்."
வடக்கு பகுதியில் தோல்வியுற்றிருந்த ஜான் கிஸ்காலா மற்றும் எலியேசர் பென் சீமோன் ஒரு பெரும் படையுடன் கலிலேயாவிலிருந்து எருசலேம் நோக்கித் தப்பினர். உரோமானிய படையால் தாக்கப்பட்டிருந்த பல குழுக்கள் இந்த கூட்டத்தில் ஒன்றிணைந்தனர். ‌எருசலேம் கலவரமான பதற்ற நிலைக்கு இறங்கியது. நகரின் பெரும்பகுதிகள் சில அடிப்படைவாதிகளின் கட்டுப்பாட்டிற்கு வந்தன. மோசமான உள்நாட்டுப்போர் மூண்டது. சிலாட் யூதப் படைகள், சிகாரி யூத படைகளில் சரணடைய மறுத்தவர்களை தூக்கிலிட்டது. கி.பி 68 இல், உள்நாட்டு சண்டையால் தெற்கு பகுதி தலைமையே இல்லாமல் நகரம் சீரழிந்தது.
எருசலேமின் வீ‌ழ்வு
thumbnail|பண்டைய உரோம சிறைச்சலையில் உள்ள கல் கொல்லப்பட்டவர்களின் பெயர்களைக் கொண்டுள்ளது. யூத மாகாணத்தின் தலைநகர் எருசலேமின் முற்றுகை ஒரு சிக்கலான இழுபறி நிலையாக மாறியது. எருசலேம் நகரின் பாதுகாப்பை உடைக்க முடியாத உரோம படைகள் நகரின் வெளியே நிரந்தரமாக ஒரு முகாமை நிறுவியது. எருசலேம் நகரை சுற்றியிருந்த மதில் சுவரின் உயரத்திற்கு நிகராக உரோம படையும் ஒரு சுவற்றை எழுப்பி, அதைச்சுற்றி அகழியையும் தோண்டினர். நகரை விட்டு தப்பியோட நினைப்பவர்கள் அகழியில் மாட்டிக்கொள்ளும்போது அவர்கள் பிடிக்கப்பட்டு, சித்தரவதை செய்யப்பட்டு, பின்னர் சுவரின் உச்சியில் எருசலேம் நகரைநோக்கி நிறுத்தப்பட்டனர். சிலாட் யூத படை தலைவர்களான ஜான் கிஸ்சலா மற்றும் சிமோன் பார் கியோரா பகைமையை நிறுத்தி, போர்ப்படைகளை ஒன்றிணைத்து நகரை பாதுகாக்க முற்பட்டனர். அதே சமயம் உரோம படைகளும் முற்றுகைக்காக பாதுகாப்பு அரண்களை அமைப்பதை தொடங்கியது. யாரெல்லாம் நகரைவிட்டு வெளியேற முற்பட்டார்களோ அவர்கள் கொல்லப்பட்டனர். ஒரு நாளைக்கு கிட்டதட்ட 5,000 பேர் சித்தரவதைக்கு உள்ளாக்கப்பட்டு கொல்லப்பட்டனர்.
நகருக்குள் நடந்த உள் சண்டையின் போது, சிலாட் பிரிவினர் கையிருப்பிலிருந்த உணவுப்பொருட்களை வேன்டுமென்றே எரித்து நாசமாக்கினர், இதனால் போராளிகள் பேச்சுவார்த்தையின் பக்கம் முனையாமல் முற்றுகைக்கு எதிராக மேலும் சண்டையிடுவார்கள் என நினைத்தனர். இதனால் நகரில் வசித்த குடிமக்களும், போர்வீரர்களும் உணவின்றி பட்டினியால் மடிந்தனர். அன்றைய வரலாற்று ஆசிரியர் டாசிடஸ் குறிப்பிடும் போது, எரு‌சலேமில் முற்றுகையிடப்பட்டிருந்தவர்கள் வெறும் 6,000 மக்கள்தான் இருப்பார்கள், எனெனில் அனேக ஆண்களும், பெண்களும் ஆயுதம் ஏந்தி போரில் இருந்தனர். நாட்டைவிட்டு வெளியேறி வாழ்வதைவிட சாவதே‌மேல் என போரிட்டனர். ஆனால் ஜொசிஃபெஸ் கிட்டதட்ட பத்துலட்சம் மக்கள் முற்றுகையிடப்பட்டிருந்தனர் என கூறுகின்றார்.
கிட்டதட்ட ஏழுமாத கால முற்றுகையில், வெஸ்பாசியனின் மகன் தித்தூஸ் பிளாவியஸ் நகரில் பல மதில்களை அழித்திருந்தான். கி.பி 70 இல் கோடையில் எருசலேமின் மதில்சுவர் தகர்க்கப்பட்டது, நகரம் முழுவதும் எரித்தும் சூறையாடப்பட்டும் நாசமாக்கப்பட்டது. உரோம படைகள் நகரின் பலவீனமான மதில்சுவராகிய மூன்றாவது சுவரை தாக்க ஆரம்பித்தனர். அந்தசுவர் முற்றுகைக்கு சில காலங்கள் முன்னர்தான் கட்டப்பட்டிருந்தது. ஆகையால் பெரிய பாதுகாப்பு ஏற்பாடுகள் இல்லாமல் இருந்தது. மே மாத இறுதியில் நகரின் முக்கியமான இரண்டாம் மதில் சுவரும் நொறுக்கப்பட்டது. உரோம படைகளின் இறுதி தாக்குதலின் போது, ஜான் கிஸ்காலா தலைமையிலான சிலாட் படைகள் கோவிலை தங்கள் வசம் வைத்திருந்தன. மேல்நகரம் சீமோன் பார் க‌ியோரா தலைமையிலான சிகாரி படைகள் வசம் இருந்தது. கடைசிஅரணாக இரண்டாம் கோவில் திசா பாவ் விழாவின் போது அழிக்கப்பட்டது (29 அல்லது 30 சூலை 70).
எருசலேம் நகர அரண்களான மூன்று முக்கிய மதில்களும், கோவில்களும், கோட்டைகளும் அழிக்கப்பட்டன. நகரில் உயிருடன் இருந்தவர்கள் அடிமைகளாக்கப்பட்டனர். ஜான் கிஸ்காஸா இரண்டாம் அக்ரிப்பாவினுடைய ஜோட்டபடா படை அரணில் சரணடைந்தான், ஆயுள் சி‌றைத்தண்டனை விதிக்கப்பட்டான். இரண்டாம் கோவிலின் கருவூலத்தை கைப்பற்றிய உரோம படையின் வெற்றியை பாறைசாற்றும் விதமாக தித்தூஸ் வளைவு இன்றும் உரோம் நகரில் உள்ளது. எருசலேமின் வீழ்ச்சிக்குபிறகு அங்கொன்றும் இங்கொன்றுமாக புரட்சிகள் கி.பி 73 வரை யூதப்பகுதியில் நடந்துகொண்டிருந்தது.
கடைசி பாதுகாப்பு கோட்டை
கி.பி 71 இல் தித்தூஸ் உரோமுக்கு பயணமானான். புதிதாக இராணுவ ஆளுநராக நியமிக்கப்பட்ட லுசிலியஸ் பாஸ்ஸஸ், யூத நிலத்தில் மிச்ச செயல்பாடுகளையும் முடிக்க ஆணையிடப்பட்டான். எஞ்சியிருந்த சில பாதுகாப்பு கோட்டைகளையும் கைப்பற்ற பத்தாம் பிரெடன்சிஸ் படையை பயன்படுத்தி பாஸ்ஸஸ் கிளம்பினான். ‌ஹெரோடியம் பகுதியை கைப்பற்றிய பாஸ்ஸஸ் ஜோர்டானை கடந்து சாக்கடல் பகுதியான மசாயிரஸ் கோட்டையை கைப்பற்ற முனைந்தான். ஆனால் உடல்நலக்குறைவால் பாதியிலேயே பாஸ்ஸஸ் இறந்தான். லூசியஸ் பிளாவியஸ் சில்வா அவனுக்கு பதிலாக வந்தபின் யூதப்பகுதியின் கடைசிகோட்டை மசாடாவை அடைந்தான். கி.பி 72 இல் பத்தாம் படையணி, துணைப்படை, யூத கைதிகள் என அனைவரையும் பயன்படுத்தி 10,000 படை வீரர்களை திரட்டினான்.
எதிரிகள் சரணடையுமாறு அவன் தெரிவித்த கட்டளை நிராகரிக்கப்பட்டதால், சில்வா கோட்டையை சுற்றிவளைத்தான். ஜொஸஃபாசுடைய கூற்றுப்படி, ‌உரோம படைகள் கோட்டையை தகர்த்து உள்நுழைந்தபோது 967 பாதுகாப்பு வீரர்களில் 960 வீரர்கள் தற்கொலை செய்துகொண்டு மாண்டிருந்தனர்.
மிகப்பெரும் கிளர்ச்சியின் விளைவுகள்
thumbnail|தற்போதைய யொஹானன் பென் ஜக்கி தொழுகைக் கூடம் யூத கிளர்ச்சியாளர்கள் தோல்வியுற்ற பிறகு, யூதக் கலகக்காரர்களில் பெரும்பாலானவர்கள் அங்கும் இங்குமாக சிதறிச்சென்றனர், பலர் அடிமைகளாக்கப்பட்டனர். ஜொஸிஃபாஸ் மொத்தம் 1,100,000 மக்கள் முற்றுகையில் கொல்லப்பட்டதாக கூறுகின்றார். இதில் குறிப்பிடத்தகுந்த அளவு யூதர்களாலேயே கொல்லப்பட்டும், பட்டினியால் இறந்ததும் ஆகும். ஒரு மரண தொற்றுநோய் போல நடந்த அழிவும், அதன்பிறகான பட்டினியும் திடீரென அவர்களை தாக்கி அழித்தது போன்று இருந்தது இந்த நிகழ்வு. கிட்டதட்ட 97,000 பேர் பிடிபட்டு அடிமைகளாக்கப்பட்டனர் மற்றும் பலர் மத்திய நிலப்பகுதிக்கு தப்பியோடினர்.
தித்தூஸ் இந்த மிகப்பெரும் வெற்றியை ஏற்க விரும்பாமல் மறுத்தான். அவர்களுடைய கடவுளாலேயே கைவிடப்பட்ட அந்த மக்களை வெற்றி கொண்டதில் எந்த ஒரு சிறப்பும் இல்லை எனக் கூறினான்.
வெஸ்பாசியன் யூதப்பகுதியை விட்டு கிளம்பும்முன், ஒரு யூத பள்ளிக்கூடத்தை நிறுவி தோராவை கற்றுத்தரும் ஆசிரியரான யொஹானன் பென் ஜக்கி வெஸ்பாசியனிடம் அனுமதி வாங்கியிருந்தான். ஜக்கி அவரது மாணவர்களாலேயே சவப்பெட்டியில் வைத்து எருசலேமைவிட்டு கடத்தப்பட்டார். பின்னாளில் அந்த பள்ளி தல்மூத் கல்வியை கற்றுத்தரும் இடமாக மாறியது.
கூடுதலான போர்கள்
“பெரும் கிளர்ச்சி” யூத-உரோம போரின் ஆரம்பமாக கருதப்பட்டது. அது கிழக்கு மத்தியதரைப்பகுதியில் பெரும் மாற்றத்தை ஏற்படுத்தியது. உரோம அரசு மற்றும் யூதர்களின் முன்னேற்றத்தில் ‌பெரும் விளைவை ஏற்படுத்தியது. பெரும்கிளர்ச்சி முடிவுற்ற பிறகும், பதற்றம் இருந்து கொண்டிருந்தது. கிழக்கிலிருந்து பார்த்தய அரசால் அச்சுறுத்தல், கி.பி 117 இல் மத்தியதரைப்பகுதியில் யூத சமூகத்திடையே கிளர்ச்சி, அதனை கட்டுப்படுத்த உரோம படைகளுக்கு இரண்டு வருடம் தேவைப்பட்டது. கியாட் போரின் கடைசிப்பகுதி மட்டுமே யூத நிலத்தில் நடந்திருந்தாலும் அது உரோம - யூத போரின் அங்கமாகவே கருதப்பட்டது. கியாட் போரினால் ஏற்பட்ட மிக மோசமான உயிரிழப்பால் ‌சைப்ரஸ், சைரெனைகா பகுதியில் மக்கள் தொகை குறைந்தது. யூத-உரோம போரின் கடைசிக் குழப்பம் கி.பி 132 இல் சிமோன் பார் கோக்பா தலைமையில் ஏற்பட்டது. ஆரம்பத்தில் கோக்பா வெற்றிபெற்று ஒரு சிறுநகரை நிறுவினாலும், பின்னர் உரோமபடை கோக்பாவை வீ‌ழ்த்தியது. இதன் முடிவு யூத இனப்படுகொலை, யூத சமயத் தடை, யூத பகுதி பாலஸ்தினியா என பெயர்மாற்றம். ஹாட்ரியன் மறைவிற்கு பிறகு, யூதர்களுக்கு சிறிது விடுதலை கிடைத்தாலும், அவனது முனைப்பியக்கத்தில் தப்பித்தவர்கள் சிலரே. கலிலேயா பகுதியில் சிறு யூத சமூகம், மற்றும் மத்திய தரைப்பகுதியில் சில சமூகம் மட்டுமே இருந்தன. யூதப் போதகர்களின் யூதம் கலிலேயா பகுதியில் மறுபிரவேசம் எடுத்து மறுவாழ்வு பெற்றாலும், பாபிலோனிய யூதம் முக்கியமாக வளர்ந்தது.
யூதப் போதகர்களின் எழுச்சி
யூதப் போதகர்களின் குறிப்பணிகள் போதகர் காமலியேலியால் உருவாக்கப்பட்டது. பரிசேயர் கோட்பாடுகளுடனான போதகர்களின் தொடர்புகள் விவாதத்திற்குட்பட்டது. ஆனால், கி.பி 70 இற்கு பிறகு, யூத சமூகத்தில் உயர் குரு நிலை போதகர்களால் மாற்றப்பட்டது.
கி.பி 70 ஆம் ஆண்டு, இரண்டாம் கோவில் இடிக்கப்பட்டது யூத வரலாற்றில் ஒரு திருப்புமுனையாக அமைந்தது. தொழுகைக் கூடம் யூதர்களின் வாழ்க்கையில் முக்கிய அங்கமானது. கோவிலுக்கு பதிலாக தொழுகைக் கூடம் யூதர்களின் சந்திப்பு இடமாகியது. தலைமைக் குருக்களுக்கு மாற்றாக யூதப் போதகர்கள் யூத சமூகத்தின் தலைவர்களானார்கள். கி.பி 70 இற்கு பிறகு யூதப் போதகர்களின் கோட்பாடு அதிக ஆதிக்கம் செலுத்தியதால் அது யூதப் போதகர்களுடைய காலம் என்றழைக்கப்பட்டது. பெரும் கிளர்ச்சிக்கு பிறகு யூத தலைமை வெற்றிடத்தை யூதப் போதகர்கள் நிரப்பினர். மேலும் அவர்களுடைய இலக்கியம் மற்றும் பயிற்றுவிப்பின் மூலமாக ஒரு புதிய யூத கோட்பாடுகளை உருவாக்கினர்.
ரேவதி (1986 திரைப்படம்)
வெளி இணைப்புகள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:சரத் பாபு நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள்
முதலாம் யூத-உரோமைப் போர்
மூலங்கள்
இந்த கிளர்ச்சியின் முக்கிய நிகழ்வுகள் ஜொசிஃபஸ் மூலமாக கிடைக்கப்பெறுகின்றன. ஜொசிஃபஸ் கலிலேயா பகுதியின் இராணுவ தளபதியாக இருந்தவர். பின்னர் யோத்ஃபாட் முற்றுகைக்குப் பிறகு உரோம படையில் பிடிபட்டார். தித்தூஸின் சார்பாக யூதர்களிடத்தில் சமாதான பேச்சுவார்த்தை நடத்தியவர். ஜொசிஃபசும் தித்துசும் நெருங்கிய நண்பர்களாயிருந்தினர். பின்னாளில் உரோம குடியுரிமை, உரோம அரசால் ஓய்வூதியமும் ஜொசிஃபசுக்கு கொடுக்கப்பட்டது. எருசலேமின் வீழ்ச்சிக்கு பிறகு ஜொசிஃபஸ் தாய்நாட்டிற்கு திரும்பவேயில்லை, வெஸ்பாசியன் மற்றும் தித்தூசின் ஆதரவோடு உரோம் நகரிலேயே ஒரு வரலாற்று ஆசிரியராக வாழ்ந்தார்.
வெளியிணைப்புக்கள்
பகுப்பு:இசுரேல் வரலாறு பகுப்பு:எருசலேம் முற்றுகைகள்
காப்பு சார்ந்த இனம்
பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், காப்பு நிலையில், காப்பு சார்ந்த இனம் என்பது அச்சுறு நிலையை அடைந்து பின்னர் அற்றுவிட்ட இனமாகப் போவதைத் தடுப்பதற்காக, பாதுகாக்கப்பட வேண்டிய நிலையில் அதற்கான முயற்சிகளில் தங்கியிருக்கும், அல்லது சார்ந்திருக்கும் இனமாகும்.
சரியான பாதுகாப்புத் திட்டங்கள் வகுக்கப்பட்டு அவை விசேடமான வாழிடங்களில் பாதுகாக்கப்படாவிடின் ஐந்து வருடங்களில் குறிப்பிட்ட இனமானது அச்சுறுத்தலுக்கு ஆட்பட நேரிடலாம்.
பகுப்பு:காப்பு சார்ந்த இனங்கள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - காப்பு சார்ந்த இனம்
உகந்த தொழில்நுட்பம்
இது பொதுவாக, உயர் தொழில் நுட்பங்களைப் இயக்குவதற்கும், அவற்றைப் பேணுவதற்கும் உரிய நிதி வளமும், நிபுணத்துவமும் கிடைத்தற்கு அரியதாக உள்ள வளரும் நாடுகளிலும், தொழில்வள நாடுகளின் வளர்ச்சி குன்றிய நாட்டுப் புறங்களிலும் பயன்படுத்தப்படுகின்றது. முதலீட்டுச் செறிவு கொண்ட தீர்வுகளிலும், உழைப்புச் செறிவு கொண்ட தீர்வுகளே விரும்பப்படுகின்றன. எனினும், முதலீட்டு மற்றும் பேணற் செலவுகளை அதிகரிக்காதவரை கூலிக்குரிய செலவுகளைக் குறைப்பதிலும் கவனம் செலுத்தப்படுகின்றது.
செயல்முறையில், குறிப்பிட்ட இடத்தில், விரும்பிய நோக்கத்தை அடைவதற்காக, எளிமையான, உயர்ந்த பயன் விளைவிக்கும் வகையில் பயன்படுத்தப் படுவதே உகந்த தொழில் நுட்பம் எனலாம்.
இதன் சொற்பயன்பாடு துல்லியமாக இல்லை. வளர்ந்த செல்வந்த நாடுகளின் வளர்ச்சி குறைவான பகுதிகளில் இவற்றைப் பயன்படுத்தும் அதே வேளை, வளரும் நாடுகளில் பெருநகரப் பகுதிகளில் வளர்ந்த நாடுகளின் உயர் தொழில்நுட்பத்தைப் பயன்படுத்துவதே உகந்ததாக இருக்கக்கூடும். அதிக விலை கொடுக்கவும், அதனைப் பேணவும் கூடிய வளங்களைக் கொண்டிருப்பதன் காரணமாக விலை உயர்ந்த தொழில் நுட்பமே செல்வந்த நாடுகளுக்கு உகந்ததாக இருக்கக்கூடும்.
எந்தவொரு குறிப்பிட்ட விடயத்திலும், உகந்த தொழில்நுட்பம் எதைக் குறிக்கிறது என்பது வாதத்துக்கு உரியதாக இருப்பினும், கட்டுப்பாடற்ற தொழில்மயமாக்கத்துடன் தொடர்புடைய, உயர் தொழில் நுட்பம் அல்லது அளவுமீறிய இயந்திரமயமாக்கம், மனித இடப்பெயர்வுகள், வளங்கள் குறைந்து செல்லல், சூழல் மாசடைதலின் அதிகரிப்புப் பற்றிய கேள்விகளை எழுப்புவதற்கு இதனைக் கோட்பாட்டாளர்கள் பயன்படுத்தி வருகின்றனர்.
அலெக்ஸ்சாண்ட்ரா ஒலயா - கேஸ்ட்ரோ
அலெக்ஸ்சாண்ட்ரா ஓலயா- கேஸ்ட்ரோ (Alexandra Olaya- Castro) என்பவர் கொலம்பியாவின் கோட்பாட்டு இயற்பியலா் ஆவார். தற்போது இவர் லண்டன் பல்கழைக்கழகத்தில் இணை பேராசிாியராக, இயற்பியல் மற்றும் வானியல் துறையில் பணியாற்றி வருகிறாா். இவா் உயிா்மமூலக்கூறில் பகவு இயற்பியலுக்காக அறியப்பட்டாா், அதிலும் ஒளிச்சோ்க்கையில் பகவு இயற்பியல் விளைவு ஆராய்ச்சியில் தனித்துவம் வாய்ந்தவா். உயிா்மமூலக்கூறில் பகவு இயற்பியல் விளைவு  கோட்பாட்டில் அவருடைய பணிக்காக, அவருக்கு 2016 ஆம் ஆண்டின் மேக்ஸ் மெடல் விருது அளிக்கப்பட்டது.
உகந்த தொழில்நுட்பம்
பகுப்பு:தொழில்நுட்பமும் சமூகமும்
அலெக்ஸ்சாண்ட்ரா ஒலயா - கேஸ்ட்ரோ
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:வாழும் நபர்கள் பகுப்பு:பிரித்தானியப் பெண் அறிவியலாளர்கள் பகுப்பு:குவைய இயற்பியலாளர்கள் பகுப்பு:கோட்பாட்டு இயற்பியலாளர்கள் பகுப்பு:1976 பிறப்புகள்
1962 இலங்கை ஆட்சிக் கவிழ்ப்பு முயற்சி
பின்னணி
இலங்கை பிரித்தானியாவிடம் இருந்து 1948 ஆம் ஆண்டில் விடுதலை பெற்று "இலங்கை மேலாட்சி" என இலங்கை அழைக்கப்பட்டது. இது உள்ளூர் மக்களின் சுயாட்சிக்கு வழிவகுத்தது. ஆனாலும், நாட்டின் முக்கிய அரசியல், அரச, மற்றும் இராணுவப் பதவிகள் 1948 இற்கு முன்னர் பிரித்தானியருக்கு விசுவாசமாகப் பணியாற்றிய இலங்கை கிறித்தவ மேல்குடித் தலைவர்களிடம் பிரித்தானியரால் கைமாறப்பட்டது.
1956 ஆம் ஆண்டில் ஆங்கிலிக்கக் கிறித்தவத்தில் இருந்து பௌத்தத்திற்கு மதம் மாறிய சாலமன் பண்டாரநாயக்கா பொதுத் தேர்தலில் வெற்றி பெற்றார். நாட்டின் பெரும்பான்மை பௌத்த, சிங்கள மக்களின் ஆதரவுடன் இவர் தேசியவாத இயக்கத்தைப் பரப்ப்னார். கிறித்தவ சிறுபான்மையினரை விட இவர்கள் தாம் சமுதாய அடிநிலையில் இருப்பதாக நம்பினர். தேர்தல் வெற்றியை அடுத்து, பண்டாரநாயக்கா அரசின் அனைத்துத் துறைகளிலும் தீவிர சிங்களமயமாக்கலை அறிமுகப்படுத்தினார். சிங்களம் மட்டும் சட்டத்தை அமுல் படுத்தினார். இலங்கையில் இருந்த கடைசிப் பிரித்தானிய படைத்தளத்தையும் மூடினார்.
இராணுவ உயர் பதவிகளில் ஐந்தில் மூன்று பங்கு கிறித்தவர்களும், ஐந்தில் ஒன்று தமிழரும், ஐந்தில் ஒன்று பரங்கியரும் இருந்த நிலையை பண்டாரநாயக்கா மாற்றி அமைத்தார். பௌத்த சிங்கள அதிகாரிகளை நியமித்தார். மூன்று கிறித்தவ உயர் அதிகாரிகள் பணியில் இருந்த போதிலும், ஒரு பௌத்தரை காவல்துறை மா அதிகாரியாக நியமித்தார்.
1961 அளவில் தாம் திட்டமிட்டு ஒடுக்கப்படுவதாக உயர்குடி கிறித்தவர்கள் மனதில் மனக்கசப்பு வளர்ந்தது. இலங்கை அரசு சிறுபான்மையினரின் கத்தோலிக்கப் பாடசாலைகளை அரசுமயப்படுத்தினர். அதே வேளையில் சில உயர்குடி ஆங்கிலிக்கப் பாடசாலைகளை அவர்கள் விட்டு வைத்தனர். இந்நிலையில் பல கிறித்தவர்கள் இலங்கையை விட்டு வெளியேற ஆரம்பித்தனர். பெரும்பாலானோர் ஐக்கிய இராச்சியம் நோக்கிப் புலம் பெயர்ந்தனர். நாட்டின் பொருளாதாரம் இதனால் பாதிப்படைந்தது. விலைவாசிகள், வேலையின்மை போன்றவை ஏறத்தொடங்கின. இதே வேளையில் பாக்கித்தானில் இராணுவத் தலைவர் அயூப் கான் நடத்திய இராணுவப் புரட்சி உள்ளூரில் சிலருக்கு ஊக்கம் கொடுத்தது.
வெளி இணைப்புகள்
பகுப்பு:இலங்கை வரலாறு பகுப்பு:இராணுவப் புரட்சிகள் பகுப்பு:1962 நிகழ்வுகள்
ரீமா தாஸ்
ரிமா தாஸ் ( Rima Das ; பிறப்பு 1982) ஒரு இந்திய திரைப்படத் தயாரிப்பாளர் ஆவார். 2017 ஆம் ஆண்டு வெளியாகி பல தேசிய மற்றும் சர்வதேச விருதுகளை வென்ற வில்லேஜ் ராக்ஸ்டார்ஸ் திரைப்படத்திற்காக மிகவும் பிரபலமானவர். மேலும் திரைப்பட வகையில் சிறந்த வெளிநாட்டு மொழிக்கான 90வது அகாதமி விருதுகளுக்கான இந்தியாவின் அதிகாரப்பூர்வ நுழைவு ஆனது. இது அகாதமி விருதுக்கு சமர்ப்பிக்கப்பட்ட முதல் அசாமிய திரைப்படமாகும். இந்தப் படம் சிறந்த திரைப்படத்திற்கான தேசிய திரைப்பட விருது மற்றும் சிறந்த படத்தொகுப்பிற்கான இந்தியாவின் தேசிய விருதையும் வென்றது.
அமெரிக்க ஆண்களுக்கான மாத இதழின் இந்தியப் பதிப்பான GQ இந்தியா 2018 ஆம் ஆண்டின் மிகவும் செல்வாக்கு மிக்க 50 இளம் இந்தியர்களில் ஒருவராக இவரைப் பெயரிட்டது. தொராண்டோ சர்வதேச திரைப்பட விழாவின் விளம்பரத் தூதுவர்களில் ஒருவராக உள்ளார். இதில் திரைப்படங்களில் பாலின சமத்துவத்திற்கான காரணத்தை முன்வைக்கும் ஷேர் ஹெர் ஜர்னி பிரச்சாரத்தை முன்னெடுத்தார். பெர்லின் சர்வதேசத் திரைப்பட விழா தலைமுறை 14 பிளஸ், மும்பை சர்வதேச திரைப்பட விழா, தாலின் பிளாக் நைட்ஸ் திரைப்பட விழா மற்றும் குழந்தைகள் மற்றும் இளைஞர்களுக்கான ஸ்லின் திரைப்பட விழா ஆகியவற்றின் நடுவர் மன்றத்திலும் இருந்துள்ளார்.
பிப்ரவரி 2018 இல் சிறீமந்தா சங்கர்தேவா சர்வதேச கலையரங்கத்தில் நடைபெற்ற கிருஷ்ண காந்தா ஹண்டிகி மாநில திறந்தநிலை பல்கலைக்கழகத்தின் (KKSHOU) 3வது பட்டமளிப்பு விழாவில் ரீமா தாஸுக்கு கௌரவ முனைவர் பட்டம் வழங்கப்பட்டது
தொழில்
பிரதா  என்ற தனது முதல் குறும்படத்தை 2009இல் உருவாக்கினார். பின்னர், தனது சொந்த கிராமமான கலார்டியாவில் கேனான் டி.எஸ்.எல்.ஆர் கருவி மூலம் படமாக்கப்பட்ட தனது முதல் திரைப்படமான அந்தர்த்ரிஷ்டி (மேன் வித் பைனாகுலர்ஸ்) படத்தின் பணியைத் தொடங்கினார். 2016 ஆம் ஆண்டில், அந்தர்த்ரிஷ்டி மும்பை திரைப்பட விழாவிலும், தாலின் பிளாக் நைட்ஸ் திரைப்பட விழாவிலும் திரையிடப்பட்டது.
திரைப்படத் தயாரிப்பின் எந்த அம்சத்திலும் பயிற்சி பெறவில்லை, என்றாலும், ஒரு திரைப்படத்தை எழுதுதல், இயக்குதல், தயாரித்தல், படத்தொகுப்பு செய்தல் மற்றும் படமாக்குதல், கலை இயக்கம் மற்றும் ஆடை வடிவமைப்பு ஆகியவற்றைக் கையாளுதலில் ஒரு பெண் குழுவாக அறியப்பட்டார். இது, தனது தொழில் வாழ்க்கைக்கு ஒரு வாய்ப்பாக மாறியதாக நம்புகிறார்:
தனிப்பட்ட வாழ்க்கை
அசாமின் குவஹாத்திக்கு தென்மேற்கே 50 கி.மீ. தொலைவிலுள்ள சாய்கான் அருகே உள்ள கலார்டியா கிராமத்தைச் சேர்ந்தவர். ஒரு ஆசிரியரின் மகளான இவர் புனே பல்கலைக்கழகத்தில் சமூகவியலில் முதுகலை பட்டத்திற்குப் பிறகு தேசிய தகுதித் தேர்வில் தேர்ச்சி பெற்றார். ஆனால் நடிகராக வேண்டும் என்ற ஆசை 2003ல் மும்பைக்கு அழைத்துச் சென்றது. பிரித்வி நாடக அரங்கத்தில் அரங்கேற்றப்பட்ட பிரேம்சந்தின் கோடான்என்ற நாடகத்தில் தழுவல் உட்பட பல நாடகங்களில் நடித்துள்ளார்.
வெளி இணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:பெண் திரைப்படத் தயாரிப்பாளர்கள் பகுப்பு:அசாமியத் திரைப்பட இயக்குநர்கள்
வட்டப்புள்ளியுரு
வட்டப்புள்ளியுரு (cycloid) என்பது ஒரு கோட்டின் வழியாக ஒரு வட்டம் நழுவாமல் உருளும்போது, அவ்வட்டத்தின் மீதமையும் ஒரு புள்ளியின் பாதையாக அமையும் வளைவரை ஆகும். இது ஒருவகைச் சிறுசில்லி.
வரலாறு
வட்டப்புள்ளியுரு முதலில் கணிதவியாலாளர் கூசாவின் நிக்கோலசாலும் (Nicholas of Cusa) பின்னர் மாரின் மெர்சனாலும் (Marin Mersenne) ஆய்வு செய்யப்பட்டது. 1599 இல் கலிலியோவால் பெயரிடப்பட்டது. 1634 இல் ஜி. பி. தே. ரோபர்வல் (G.P. de Roberval) வட்டப்புள்ளியுருவின் ஒருவளைவின் பரப்பு, அதை உருவாக்கும் வட்டத்தின் பரப்பைப் போல மூன்று மடங்கு எனக் காட்டினார். 1658 இல் கிறிஸ்டோஃபர் விரென் (Christopher Wren) இதன் ஒருவளைவின் வில்லின் நீளம், உருவாக்கும் வட்டத்தின் விட்டத்தைப் போல் நான்கு மடங்கு என நிறுவினார். 17 ஆம் நூற்றாண்டு கணிதவியாளர்களிடையே அடிக்கடி விவாதங்கள் எழக் காரணமாயிருந்தமையால் வட்டப்புள்ளியுரு "தி ஹெலென் ஆஃப் ஜியோமீட்டர்ஸ்" (The Helen of Geometers) என அழைக்கப்பட்டது.
சமன்பாடுகள்
ஆதிப்புள்ளி வழிச் செல்வதும் r அலகு ஆரமுள்ள வட்டத்தினால் உருவாக்கப்படுவதுமான, (x, y) புள்ளிகளைக் கொண்ட வட்டப்புள்ளியுருவின் துணையலகுச் சமன்பாடுகள்:
வட்டம் உருளுகின்ற கோணத்தின் அளவைக் (ரேடியனில்) குறிக்கும் துணையலகு t
வட்டப்புள்ளியுருவின் துணையலகுச் சமன்பாடுகளிலிருந்து t  -ஐ நீக்கக் கிடைக்கும் அதன் கார்ட்டீசியன் சமன்பாடு:
வட்டப்புள்ளியுருவின் முதல்வளைவில் உள்ள புள்ளிகள் அமையும் வீச்சு:
பரப்பு
r அலகு ஆரமுள்ள வட்டத்தினால் உருவாக்கப்படும் வட்டப்புள்ளியுருவின் முதல்வளைவின் பரவளைவின் துணையலகுச் சமன்பாடுகள்:
இதிலிருந்து,
முதல்வளைவின் பரப்புக் காண:
வில்லின் நீளம்
வட்டப்புள்ளியுருவின் ஒருவளைவின் வில்லின் நீளம் S எனில்:
தொடர்புள்ள வளைவரைகள்
வட்டப்புள்ளியுருவோடு தொடர்புடைய பல வளைவரைகள் கீழே தரப்படுகின்றன.
வட்டப்புள்ளியுரு, உள்வட்டப்புள்ளியுரு, வெளிவட்டப்புள்ளியுருரு மூன்றும் அவற்றின் மலரிகளோடு வடிவொத்தவையாக இருக்கும்.
வெளி இணைப்புகள்
பகுப்பு:வளைவரைகள்
ஜான் சிமித் (தேடலறிஞர்)
தளபதி ஜான் சிமித் (சனவரி 1580 – 21 சூன் 1631)புதிய இங்கிலாந்தின் கடற்படையில் ஆங்கில படை வீரராகவும், தேடலறிஞராகவும் மற்றும் படைப்பாளராகவும் இருந்தார். இவர் எழுதிய புத்தகங்களின் மூலம் ஆங்கிலேயரின் காலனி ஆதிக்கத்தைப் பரவலாக்கவும், புதிய உலகத்தைப் படிப்பதற்கும் மிக முக்கிய குறிப்பாக அமைந்தது. ஜான் சிமித் ஆங்கிலேயரின் காலனி ஆதிக்கத்தை பரவலாக்குவதைக் குறிக்கோளாக கொண்டு செயல்பட்டார்.
பகுப்பு:ஐக்கிய இராச்சியத்தின் படைத்துறையினர் பகுப்பு:1631 இறப்புகள் பகுப்பு:ஆங்கிலேய எழுத்தாளர்கள் பகுப்பு:1580 பிறப்புகள்
கேமிலோ டோரஸ் ரிஸ்ட்ரிபோ
கேமிலோ டோரஸ் ரிஸ்ட்ரிபோ (Camilo Torres Restrepo 3, பிப்பிரவரி 1929–15 பிப்பிரவரி 1966) என்பவர் கொலம்பியாவின் சோசலிசவாதி, மற்றும் உரோமன் கத்தோலிக்க பாதிரியார் ஆவார். இவர் தேசிய விடுதலைப்படை கொரில்லா இயக்கத்தில் உறுப்பினராக இருந்தார். கத்தோலிக்க மத நெறியைப் பரப்பும் செயலில் பாதிரியாராக இருந்த கேமிலோ புரட்சிகர மார்க்சியக் கொள்கையில் ஈடுபட்டார்.
அரசியல் போராட்டம்
கொலம்பியாவின் தலைநகரான பொகொடாவில் செல்வந்தர் குடும்பத்தில் பிறந்த கேமிலொ அநீதி, ஊழல் மற்றும் பொருளாதார் ஏற்றத்தாழ்வு ஆகியவற்றுக்கு எதிராகப் போராடத் தொடங்கினார்.
இவர் கொலம்பியா தேசிய பல்கலைக்கழகத்தில் ஆசிரியர் பணியில் இருந்தபோது சமூகவியல் பிரிவைத் தொடங்கினார். அதன் விளைவாக மாணவர்கள் போராட்டத்திலும் பின்னர் அரசியல் போராட்டத்திலும் கலந்து கொண்டார். அரசோடும் மத நிறுவனத்தோடும் இவர் போராடும் நிலை உருவானது. கல்லூரி வேலையைத் துறந்து கொரில்லா இயக்கத்தில் இணைந்தார். கொலம்பிய அரசுப் படைகளுடன் ஏற்பட்ட போரில் இவர் கொல்லப் பட்டார்.
சான்றாவணம்
பகுப்பு:இலத்தீன் அமெரிக்க புரட்சியாளர்கள் பகுப்பு:1929 பிறப்புகள் பகுப்பு:1966 இறப்புகள்
தமிழர் திருமணம் (நூல்)
தமிழர் திருமணம் எனும் நூல், 1956 ஆம் ஆண்டில் தேவநேயப் பாவாணரால் எழுதப்பட்டது. நூலாசிரியர் தேவநேயப் பாவாணர் நூல் முகவுரையில் பின்வருமாறு குறிப்பிடுகிறார்: இல்லறமாகிய நல்லறம் பூணும் மக்கள் வாழ்க்கையில் திருமணமே திருமணமே தலைசிறந்த மங்கல நிகழ்ச்சி ஆதலாலும், நீண்ட காலமாக தமிழுக்கும், தமிழனுக்கும் இழுக்கு நேரும் வண்ணம் ஆரியமுறையில் பெரும்பால் தமிழ திருமணங்கள் நடைபெற்றுவருவதாலும், அண்மையில் யான் நடத்திவைத்த பலதிருமணங்களில் யான் உணர்ந்த குறையை நிறைத்தற்பொருட்டும், இந்நூல் எழுதப்பெற்றது.
இந்நூலின் முன்னுரையிலே வாழ்க்கை நோக்கம், வாழ்க்கைமுறை, இல்லறச்சிறப்பு, திருமணமும் கரணமும், மணமக்கள் பெயர், அன்பும் காதலும் காமமும் எனும் தலைப்புக்களில் திருமணம் என்பதை வரையறுக்கின்றார் பாவாணர். நூலிலே, பண்டைத்தமிழ்மணம் எனும் குறுந்தலைப்பின் கீழ் பண்டைக்காலத்தில் நிலவிவந்த மணவகை, மணத்தொகை, மணநடைமுறை முதலியன பற்றி பேசுகிறார்; இடைக்கால மாறுதல்கள் எனும் குறுந்தலைப்பின் கீழ் பிராமணப் புரோகிதமும் வடமொழிக்கரணமும், ஆரியக்கரணத்தால் விளைந்த தீமைகள், குலக்கட்டுப்பாடு மிகை, பொருந்தா மணமும் வீண்சடங்கும் என்ற தலைப்புக்களில் திருமண முறையிலுள்ள குறைகளைச் சாடுகின்றார்; திருமணச் சீர்திருத்தம் எனும் தலைப்பின் கீழ் சீர்திருத்த இயக்கம், பெற்றோர் கவனிக்க வேண்டியவை, மணமக்கள் கவனிக்க வேண்டியவை, உற்றார் உறவினர் கவனிக்க வேண்டியவை, அரசியலார் கவனிக்க வேண்டியவை, போலிச்சீர்திருத்த மணங்கள், பெண்டிர் சமன்மை ஆகிய எவ்வெவற்றில் மாற்றம் கொண்டுவரப்பட வேண்டும் எனவும் உரைக்கின்றார்.
பகுப்பு:தமிழர் பண்பாட்டு நூல்கள் பகுப்பு:1956 தமிழ் நூல்கள்
வல்லுநர்
thumb வல்லுநர் (expert) என்பார் குறித்தவொரு துறையில் தேர்ச்சியின் அடைவுக் கூறுகளான அறிவு, திறன், மனப்பாங்கு தொடர்பான உயர்மட்ட இயலுமையைக் கொண்டிருப்பவராகும். அக்குறிப்பிட்டத் துறையில் அவரது அறிவும் திறனும் நம்பத்தக்கதாக கொள்ளப்படும். ஒரு வல்லுநரின் வல்லமை (expertise) அவரது ஆவணக் குறிப்புகள், கல்வி, பயிற்சிகள், தொழில், நூல்கள் அல்லது  அனுபவத்தை அடிப்படையாகக் கொண்டிருக்கும். வரலாற்றில் வல்லுநர்கள் விவேகக் கிழவர்கள் எனப்பட்டனர். அப்படிப்பட்டவர்கள் ஆழ்ந்த அறிவுத் திறனும் சிறந்த தீர்வு காணும் திறனும் உடையவர்களாக இருந்தனர்.
வல்லுநர்கள் ஒரு குறிப்பிட்டத் துறையில் தொடர்ந்த கல்வி மற்றும் பயிற்சியினால் ஆழ்ந்த அல்லது நீண்ட பட்டறிவைக் கொண்டுள்ளனர். வல்லுநர்களுக்கான வரையறை இன்ன தொழில்முறை அல்லது பள்ளிக் கல்வி தகுதிகளினால் தான் என்பதைவிட பெரும்பாலும் ஓர் இணக்க முடிவாகவே அமைகின்றது. 50 ஆண்டுகளாக மேய்த்துவரும் ஓர் ஆட்டிடையர் ஆடுகளின் கவனிப்பிற்கும் ஆட்டுநாய்களை பயன்படுத்தவும் பயிற்றுவிக்கவும் வல்லுநராகக் கருதப்படுவார். மற்றுமொரு எடுத்துக்காட்டாக கணினியியலில் மனிதரொருவரால் பயிற்றுவிக்கப்பட்ட  வல்லுநக் கணிமுறைமை (expert system) அந்தக் குறிப்பிட்ட பணியில் மற்ற மனிதர்களை விட வல்லமை உடையதாகக் கருதப்படும். சட்டத்தில், வல்லுநர் சாட்சியத்தை அதிகாரமும் ஏரணம்சார் வழக்காடலும் அங்கீகரிக்க வேண்டும்.
வல்லுநரின் அறிவுத்திறனுக்கும் மிகச் சிறப்பான செயற்றிறனுக்கும் மூளையின் பகுக்கும் கட்டமைப்பு மற்றும் செயற்பாடுகளுக்கும் உள்ள தொடர்பை அறிந்துகொள்ள ஆய்வுகள் மேற்கொள்ளப்பட்டு வருகின்றன.வல்லுநர்கள் விரைவாகவும் துல்லியமாகவும் செயல்படும் காரணங்களை சில ஆய்வுகள் ஆராய்ந்துள்ளன.
மேற்சான்றுகள்
பகுப்பு:திறன்கள்
மெகுலி கோஷ்
link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:2018-10-08_Shooting_at_2018_Summer_Youth_Olympics_%E2%80%93_Girls'_10_metre_air_rifle_(Martin_Rulsch)_018.jpg|வலது|thumb|254x254px|இளையோர் ஒலிம்பிக் விளையாட்டுக்கள், 2018, தங்கப்பதக்கத்திற்கான இறுதிச்சுற்று.. மெகுலி கோஷ் (Mehuli Ghosh) (பிறப்பு:20 நவம்பர் 2000) ஓர் இந்திய துப்பாக்கி சுடுதல் விளையாட்டு வீராங்கனை ஆவார். இவர் தனது 16 வயதில், 2016 தேசிய துப்பாக்கி சுடுதல் வாகைப்போட்டியில், ஒன்பது பதக்கங்களை வென்றார். இவர் 2017 ஆம் ஆண்டு, ஜப்பானில் நடந்த ஆசிய 'ஏர்கன்'(Airgun) வாகைப்போட்டியில், தனது முதல் பன்னாட்டுத் தங்கப் பதக்கத்தை வென்றார். மேற்கு வங்கத்தில் பிறந்து வளர்ந்த கோஷ், இந்திய துப்பாக்கிச் சுடுதல் அணியின் இளைய உறுப்பினர்களில் ஒருவர் ஆவார்.
வாழ்க்கைப் பின்னணி
தொடக்கக் காலங்களில், சிஐடி(CID) போன்ற, புகழ் பெற்ற தொலைக்காட்சி தொடர்களாலும், பல்வேறு அதிரடி திரைப்படங்களைப் பார்த்தும், இவர் துப்பாக்கிகள் மீது ஈர்க்கப்பட்டார். 2008 ஒலிம்பிக் தங்கப் பதக்கம் வென்ற அபினவ் பிந்த்ராவின் விளையாட்டை, பார்த்தபின் துப்பாக்கிச் சுடுதலைத் தொழிலாக தொடர முடிவு செய்தார். அவரது  தொடக்ககாலத்தில், ​​பயிற்சி செய்வதற்கான சரியான வரம்பும் மின்னணு இலக்குகளும் இல்லாமல் போனது. வரம்புகளில் தனது இலக்குகளை மாற்ற அவர் ஒரு கை கம்பியை மட்டுமே பயன்படுத்தினார்.
கோஷ் ஒரு நடுத்தர குடும்பத்தைச் சேர்ந்தவர். அவரது தந்தை தினசரி கூலி தொழிலாளி. அவரது தாயார் ஒரு இல்லத்தரசி. ஆரம்ப காலத்தில், அவரின் பயிற்சிக்காக அந்த குடும்பத்தினர் பெரும் நிதி சிக்கல்களை எதிர்கொண்டனர், ஆனால், பிற்காலத்தில் இவரால், பிறருக்கு ஆதரவளிக்க முடிந்தது.
2014 ஆம் ஆண்டில், தற்செயலாக அவரது குண்டு ஒரு நபரைத் தாக்கி காயப்படுத்திய போது, கோஷின் ஆட்டத்தில் பின்னடைவு ஏற்பட்டது. இதனால் அதிர்ச்சியடைந்த இவர் மன அழுத்தத்திற்கு ஆளானார். அதனைத் தொடர்ந்து, இவரது பெற்றோர், இவரை அர்ஜுனா விருது பெற்ற ஜாய்தீப் கர்மக்கரின் பயிற்சிக் கூடத்திற்கு அழைத்துச் சென்றனர். இதன் காரணமாக, அவர் வெகுதூரம் பயணிக்க வேண்டியிருந்ததுடன் பெரும்பாலும் நள்ளிரவிலேயே தனது பயிற்சி அமர்வுகளிலிருந்து திரும்புவார்.
வெற்றிகள்
2016 ஆம் ஆண்டின் தேசிய சாம்பியன்ஷிப் கோஷுக்கு ஒரு முக்கிய மைல் கல்லாக இருந்தது. அந்த போட்டியில், ஒன்பது பதக்கங்களை வென்று ஜூனியர் இந்திய அணிக்கு தேர்வு செய்யப்பட்டார். 2017 ஆம் ஆண்டில், ஜப்பானில் நடந்த ஆசிய ஏர்கன் சாம்பியன்ஷிப்பில் அவர் தனது முதல் சர்வதேச தங்கத்தை வென்றார். 2018 ஆம் ஆண்டில், பியூனஸ் அயர்ஸில் நடந்த யூத் ஒலிம்பிக் போட்டிகளில் பங்கேற்று வெள்ளிப் பதக்கத்தையும் வென்றார். அவர் காமன்வெல்த் போட்டிகளில் வெள்ளிப் பதக்கத்தையும், அந்த ஆண்டு உலகக் கோப்பையில் வெண்கலத்தையும் வென்றார். இது சீனியர் உலகக் கோப்பையில் கோஷின் அறிமுகமாகும். மேலும், பெண்கள் 10 மீட்டர் ஏர் ரைபிள் போட்டியில் வெண்கலம் வெல்ல உலக ஜூனியர் சாதனைப் புரிந்தார். 2019 ஆம் ஆண்டில், நேபாளத்தில் நடந்த தெற்காசிய விளையாட்டுப் போட்டிகளில், இவர் தற்போதைய உலக சாதனையை முறியடித்துத் தங்கம் வென்றார். கோஷ் 2020 ஆம் ஆண்டில், 'ஸ்போர்ட்ஸ்-ஸ்டார் ஏசஸ்' விருதுகளில், அந்த "ஆண்டின் சிறந்த இளம் தடகள வீராங்கனை" விருதைப் பெற்றார்.
மேற்கோள்கள்
<references group="" responsive="1">
பகுப்பு:2000 பிறப்புகள் பகுப்பு:வாழும் நபர்கள்
யீஷூன் ரயில் நிலையம்
யீஷூன் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும்.இது நாட்டின் மத்திய பகுதியில் யீஷூன் நகரில் அங்குள்ள மக்களுக்கு செவைசெய்கிறது.வடக்கு தெற்கு வழித்தடத்தில் இது பதிமூன்றாம் ரயில் நிலையமாகும்.இது செம்பாவாங் ரயில் நிலையம்மற்றும் காதிப் ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
அன்ஷி தேசியப் பூங்கா
அன்ஷி தேசியப் பூங்கா (ஆங்கிலம்: Anshi National Park) கர்நாடகம் மாநிலத்திலுள்ள வட கன்னட மாவட்டத்தில் அமைந்துள்ளது. பூங்காவின் சில பகுதிகள் கோவா மாநிலத்திற்கு உட்பட்டவை. இங்கு வங்கப் புலிகள், இந்திய யானைகள் போன்றவை மிகுதியாகக் காணப்படுகின்றன,
புலிகள் பாதுகாப்புத் திட்டம்
இப்பூங்காவின் 340 சதுர கிலோமீட்டர்கள் பரப்பளவு புலிகள் பாதுகாப்புத் திட்டத்தின் கீழ் வருகிறது. இத்திட்டம் 2007 ஆம் ஆண்டு ஜனவரி மாதம் அறிவிக்கப்பட்டது.
அமைவிடம்
இப்பூங்காவானது மேற்குத் தொடர்ச்சி மலைப்பகுதியில் அமைந்துள்ளது. இப்பூங்காவின் பகுதிகள் கடல் மட்டத்திலிருந்து 27–927 மீட்டர்கள் உயரம் கொண்டது.
மின் உற்பத்தி
இப்பூங்காவினுள் பல்வேறு நீர்மின் நிலையங்கள் மற்றும் நியூக்ளியர் மின் உற்பத்தி நிலையங்கள் உள்ளன.
வெளி இணைப்புகள்
பகுப்பு:இந்திய தேசியப் பூங்காக்கள் பகுப்பு:கர்நாடகம் பகுப்பு:கருநாடக மாநிலத்தில் உள்ள காட்டுயிர் புகலிடங்கள் பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
தூத்தூர் ஊர்காவலன் கோயில்
தூத்தூர் ஊர்காவலன் கோயில் தமிழ்நாட்டில் புதுக்கோட்டை மாவட்டம், தூத்தூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எழில்படுக் கலை
thumb|பவுல் மான்சிப் வடித்த புரோமீதியசின் சிலை, இராக்பெல்லர் மையம்,நியூ யார்க், 1937 எழில்படுக் கலை (Art Deco, அல்லது சிலநேரங்களில் Deco) கட்டிடக்கலை, வடிவமைப்புக் கலையின் ஓர் காண்கலைப் பாணியாகும். இந்தப் பாணி முதலாம் உலகப் போருக்கு சற்றே முன்னதாக பிரான்சு நாட்டில் உருவானது. எழில்படுக் கலை கட்டிடங்கள், அறைகலன்கள், ஆபரணங்கள், மகிழுந்துகள், திரையரங்கங்கள், தொடருந்துகள், கப்பல்கள் போன்றவற்றிலிருந்து நாள்தோறும் புழங்கும் வானொலி, வெற்றிடத் தூய்மிப்பான்கள் வரை எழில்படுத்தும் கலையாகும். இது நவீனவியப் பாணியுடன் கைவினைத் திறனையும் விலையுயர் பொருட்களையும் இணைத்து உருவாகியுள்ளது. இது ஆடம்பரம், கவர்ச்சி,பகட்டு ஆகியவற்றை வெளிப்படுத்துவதாக இருந்தது; தற்காலத்தில் சமூக, தொழில்நுட்ப முன்னெடுப்புகளை வெளிப்படுத்துவனவாக உள்ளது. துவக்கத்தில் கியூபிச வடிவங்களின் தாக்கத்துடன் போவிய ஓவியர்களின் வண்ணங்களையும்  உள்வாங்கியது.பிரான்சின் பதினாறாம் லூயி, லூயி பிலிப்பின் காலகட்ட அறைகலன் வடிவமைப்புகள், சீன, சப்பானிய, இந்திய, பெர்சிய மரபுக்கலைகளையும் எகிப்து, மாயா கலைவடிவங்களையும் உள்வாங்கிக் கொண்டது. இவ்வகைப் பாணியில் எபனி, தந்தம் போன்ற அரிதான, விலையுயர்ந்த பொருட்களும் மிக நுண்ணிய கைவினையும் பின்னியுள்ளன. 1920களிலும் 1930களிலும் நியூ யார்க் நகரில் கட்டப்பட்ட கிரைஸ்லர் கட்டிடம் போன்ற வானுயர் கட்டிடங்கள் இப்பாணிக்கு எடுத்துக்காட்டுகளாக விளங்குகின்றன.
1930களில் பெரும் பொருளியல் வீழ்ச்சியின் போது இதன் வளர்ச்சி தடைபட்டிருந்தது. துருவேறா எஃகு,நெகிழி போன்ற புதுப் பொருட்களின் வரவு தற்கால சீரமைப் பாணிக்கு வழிவகுத்தது; இதில் வளைவுகளும் வழவழவப்பான  மெருகேற்றிய பரப்புகளும் முதன்மை பெற்றன. முதன்முதலில் பன்னாட்டளவில் பின்பற்ற பாணி எனக் கருதப்படும் இந்தப் பாணி இரண்டாம் உலகப் போருக்குப் பின்னர் வீழ்ச்சியடையத் தொடங்கியது. நவீனவியம் மற்றும் பன்னாட்டுப் பாணி முதன்மை பெற்றன.
மேற்கோள்கள்
பகுப்பு:கட்டிடக்கலை
ஸ்ரீ ஹரி நவசக்தி நாகம்மன் ஆலயம்
ஸ்ரீ ஹரி நவசக்தி நாகம்மன் கோயில் இலங்கையில் திருகோணமலையில் பாலையூற்று என்ற ஊரில் அமைந்துள்ள கோயில் ஆகும். இதன் கருவறையிலே ஏழு அடி உயர புற்று காணப்படுகிறது. இங்கு பூசை செய்பவர் ஒரு பெண். எல்லோரும் அவரை "கோவில் அம்மா" என்றே அழைக்கின்றனர். சிலவேளைகளில் பூசை செய்யும் போது பாம்பு வந்து பூவை இழுத்துச் செல்வதை நாம் காணலாம். அம்மா, புற்றில் வளரும் லிங்கத்துக்கே பூவை எடுத்துச் சென்று படைப்பதாகக் கூறுகின்றார்.
பகுப்பு:திருகோணமலையில் உள்ள கோயில்கள் பகுப்பு:இலங்கையில் உள்ள அம்மன் கோயில்கள்
நெட்டிலிங்கம்
நெட்டிலிங்கம் (Polyalthia longifolia) சில சமயங்களில் அசோக மரம் எனத் தவறாக அழைக்கப்படுகிறது. எனினும் அசோகு (saraca indica) என்னும் மரமே பழைய நூல்களில் அசோகம் என அழைக்கப்படுவதால், இம் மரம், போலி அசோகம் என்றும் குறிப்பிடப்படுவது உண்டு. இது சுமார் 15 மீட்டர் (50 அடி) வரை உயரமாக வளரக்கூடியது. நீண்டு மெலிந்த கூம்பு வடிவில் வளரும் இது, கிளைகளைப் பரப்பி வளர்வதில்லை. மெலிந்து, கிடை மட்டத்துக்குக் கீழ்ச் சுமார் 45 பாகை அளவில் கீழ் நோக்கிய நிலையில் வளரும் இதன் கிளைகள் சுமார் ஒரு மீட்டர் நீளம் வரையே வளர்கின்றன. ஒடுங்கி நீளமாகவும், இருபுறமும் பளபளப்பாகவும் இருக்கும் இதன் இலைகள் தடிப்பானவை, விளிம்புகளில் அலையலையாக நெளிந்து காணப்படும். இலையின் வடிவமும், இவை தொங்கிய நிலையில் காணப்படுவதும், இம்மரத்தின் மூல இடம் அதிக மழைவீழ்ச்சி கொண்ட இடமாக இருக்கக்கூடும் என்ற கருத்தை உருவாக்கியுள்ளது.
நெட்டிலிங்க மரம், இந்தியாவின் தென்பகுதிகளையும் இலங்கையையும் தாயகமாகக் கொண்டது. பாரம் குறைந்த இந்த மரம் மேள வாத்தியங்கள் செய்வதற்கும் பயன்படுகின்றது.
இம்மரத்தின் பூக்களோ, பழங்களோ கவர்ச்சியானவை அல்ல. இலைகளின் அழகுக்காகவே இவை விரும்பி வளர்க்கப்படுகின்றன. மதிலோரமாகவும், பாதைகளின் இருமருங்கும் வரிசையாக நட்டு வளர்ப்பதற்குப் பொருத்தமானது. இதன் இனங்கள்
குறிப்புகள்
<References/>
இவற்றையும் பார்க்கவும்
பகுப்பு:மரங்கள் பகுப்பு:இலங்கைத் தாவரங்கள் பகுப்பு:இந்தியத் தாவரங்கள் பகுப்பு:மூவடுக்கிதழிகள்
சிவப்பு மலர்கள்
சிவப்பு மலர்கள் இயக்குனர் எஸ். ஏ. சந்திரசேகர் இயக்கிய தமிழ்த் திரைப்படம். இதில் சுரேஷ், காயத்ரி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் எம். எஸ். விஸ்வநாதன் மற்றும் இத்திரைப்படம் வெளியிடப்பட்ட நாள் 21-நவம்பர்-1986.
வெளி இணைப்புகள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள்
தஞ்சாவூர் தளிகேசுவரர் கோயில்
தஞ்சாவூர் தளிகேசுவரர் கோயில் தமிழ்நாட்டின் தஞ்சாவூரில் அமைந்துள்ள சிவன் கோயிலாகும். இந்தக் கோயில் தஞ்சாவூர்-கும்பகோணம் சாலையில் தஞ்சாவூருக்கு அருகே வெண்ணாற்றங்கரையில் அமைந்துள்ளது.
இறைவன், இறைவி
இக்கோயிலில் உள்ள இறைவன் தளிகேசுவரர் ஆவார். இறைவி சுகுந்த குந்தலாம்பிகை என்றழைக்கப்படுகிறார்.
அமைப்பு
கோயிலின் முன்பு குளம் உள்ளது. குளம் அதிக நாட்களாக பராமரிப்பின்றி உள்ளது. அதற்கடுத்தபடியாக ராஜகோபுரம் காணப்படுகிறது. மூலவர் சன்னதியின் இடது புறம் இறைவி சன்னதி உள்ளது. மூலவர் சன்னதிக்கு முன்பாக நந்தி, பலிபீடமும், அடுத்து இரு புறமும் துவாரபாலகர்களும் காணப்படுகின்றனர். மூலவர் சன்னதிக்கு முன்பாக வலப்புறம் விநாயகர் உள்ளார். திருச்சுற்றில் இரு விநாயகர்கள், லிங்கத்திருமேனி, கஜேசுவரி, பாணங்கள், நாகர்கள் காணப்படுகின்றனர். அருகே சண்டிகேசுவரர் சன்னதி உள்ளது. தேவகோஷ்டத்தில் தட்சிணாமூர்த்தியும் துர்க்கையும் உள்ளனர். மூலவர் விமானத்தில் ஆனையுரித்தேவர், பைரவர், தட்சிணாமூர்த்தி, காளி, மகாவிஷ்ணு, பிரம்மா ஆகியோர் சுதை வடிவில் காணப்படுகின்றனர். கோயிலின் வலப்புறம் காணப்படுகின்ற மற்றொரு வாயிலில் கோபுரம் உள்ளது. இந்த வாயிலையே பெரும்பாலும் பயன்படுத்துகின்றனர்.
குடமுழுக்கு
குடமுழுக்கிற்கான ஏற்பாடுகள் தற்போது (ஜனவரி 2017)நடைபெற்று வருகின்றன.
தொழிலாளர் மேம்பாட்டு சங்கம்
தொழிலாளர் மேம்பாட்டு சங்கம் (Workers Development Union) கோவா மாநிலத்தின் இயேசு சபைகளின் சமூக நடவடிக்கை பிரிவு மற்றும் ஒரு அரசு சாரா அமைப்பு ஆகும். இந்த அமைப்பு ஜன ஜாக்ரன்  அல்லது சிராமிக் அபிவிருத்தி சங்கம் என்றும் அழைக்கப்படும். இந்த அமைப்பு பெல்காம் மற்றும் வடக்கு கர்நாடகாவின் பிற மாவட்டங்கள் மற்றும் மகாராட்டிராவின் கோலாப்பூர் மாவட்டத்தில் கவனம் செலுத்துகிறது.
செம்மறியாடு பராமரிப்பு, நவீன மருந்துகள் மற்றும் நவீன வளர்ப்பு முறைகள் ஆகியவற்றில் மேய்ப்பர் பயிற்சித் திட்டம் கர்நாடகாவின் வடக்கு மாவட்டங்களில் மேற்கொள்ளப்படுகிறது. 1996 ஆம் ஆண்டில், சணல் மற்றும் பருத்தி நாரால் செய்யப்பட்ட கைப்பைகள் மற்றும் பிற கைவினைப் பொருட்களை உள்ளூர் பெண்கள் உற்பத்தி செய்து சந்தைப்படுத்த சிராமிக் அபிவிருத்தி சங்கம் உதவியது. 2005 ஆம் ஆண்டில், சிராமிக் அபிவிருத்தி சங்கம் வளர்ச்சி மற்றும் ஒத்துழைப்புக்கான சுவிசு நிறுவனத்துடன் இணைந்து, கர்நாடகாவின் பெல்காம் மாவட்டத்தில் உள்ள குருபா பெண்களுக்கு தக்காணப் பீடபூமியில் செம்மறி ஆடுகளிலிருந்து கம்பளி பொருட்களை தயாரித்து சந்தைப்படுத்த உதவியது.
மேற்கோள்கள்
பகுப்பு:இந்தியாவில் மகளிர் உரிமைகள் பகுப்பு:இந்தியாவில் உள்ள இலாபநோக்கற்ற நிறுவனங்கள்
2023 இந்திய தேசிய விளையாட்டுப் போட்டிகள்
2022 ஆம் ஆண்டு அக்டோபர் மாதம் 13 ஆம் தேதியன்று சூரத்தில் நடந்து முடிந்த 2022 இந்திய தேசிய விளையாட்டுகளுக்குப் பிறகு நடைபெற்ற நிறைவு விழாவில் கோவா ஒலிம்பிக் சங்கத்திற்கு இந்த அனுமதியை இந்திய ஒலிம்பிக் சங்கம் வழங்கியது.
மேற்கோள்கள்
பகுப்பு:2023 இல் விளையாட்டுகள் பகுப்பு:விளையாட்டுப் போட்டிகள்
குப்பிச்சிபாளையம் மாரியம்மன் கோயில்
குப்பிச்சிபாளையம் மாரியம்மன் கோயில் தமிழ்நாட்டில் நாமக்கல் மாவட்டம், குப்பிச்சிபாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஐப்பசி மாதம் பொங்கல் 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரண்டாம் அக்பர் சா
பிரித்தானியக் கிழக்கிந்தியக் கம்பனி ஊடாகப் பிரித்தானியரின் பலம் இந்தியாவில் அதிகரித்து இருந்ததனால், அக்பர் சாவின் உண்மையான அதிகாரம் மிகவும் குறைவாகவே இருந்தது. இவருடைய காலத்தில், 1835 ஆம் ஆண்டு, தன்னை முகலாயப் பேரரசரின் சார்பாளர் என்று கூறிக்கொள்வதை கிழக்கிந்தியக் கம்பனி நிறுத்திக் கொண்டதுடன், பேரரசர் சார்பில் நாணயங்களை வெளியிடுவதையும் நிறுத்திவிட்டது. இது தொடர்பில் கம்பனி வெளியிட்ட நாணயங்களில் இருந்த பாரசீகச் சொற்றொடர்களையும் நீக்கி விட்டது.
இவரது கல்லறை மகுரௌலி என்னும் இடத்தில் 13 ஆம் நூற்றாண்டைச் சேர்ந்த சூஃபி குருவான குதுப்புத்தீன் பக்தியார் காக்கி என்பவரின் தர்காவுக்கு அருகில், சலவைக்கல் கட்டிடம் ஒன்றில், பேரரசர்கள், முதலாம் சா ஆலம் என்றும் அழைக்கப்பட்ட முதலாம் பகதூர் சா, இரண்டாம் சா ஆலம் ஆகியோரின் கல்லறைகளுடன் அமைந்துள்ளது.
வெளியிணைப்புகள்
பகுப்பு:முகலாய அரசர்கள் பகுப்பு:1760 பிறப்புகள் பகுப்பு:1837 இறப்புகள் பகுப்பு:சத்னா மாவட்ட நபர்கள் பகுப்பு:19-ஆம் நூற்றாண்டு இந்திய அரசர்கள் பகுப்பு:18-ஆம் நூற்றாண்டு இந்திய அரசர்கள்
துடுப்பாட்ட உலகக்கிண்ண தகுதிகள்
ஓர் நாட்டின் துடுப்பாட்ட அணி துடுப்பாட்ட உலகக்கிண்ணத்தில் பங்கேற்க தேவையான நடைமுறைகள் துடுப்பாட்ட உலகக்கிண்ண தகுதிகள் எனப்படும். உலகளவில் நடத்தப்படும் துடுப்பாட்ட உலகக்கிண்ணப்போட்டிகளில் போட்டியிடும் அணிகளை நூறு நாடுகளிலிருந்து 16ஆகக் குறைக்க இந்த முன்போட்டிகள் உதவுகின்றன. தற்போதுள்ள நடைமுறை உலக துடுப்பாட்ட சங்கப்போட்டிகள் ஆகும். தகுதிச் செயற்பாடுகள் உலகக்கிண்ணப்போட்டிகளுக்கு ஆறு ஆண்டுகள் முன்பிருந்தே செயல்படத் துவங்கும்.
ஒவ்வொரு உலகக்கிண்ணத்தின் போதும் பன்னாட்டுத் துடுப்பாட்ட அவை தனது இணை மற்றும் கிளை அங்கத்தினர்களில் எத்தனை அணிகள் உலகக்கிண்ணத்தில் போட்டியிட இயலும் எனத் தீர்மானிக்கின்றனர். தேர்வு ஆடுகின்ற நாடுகள் (கடந்த ஆண்டுகளில் சிலநேரங்களில் ஒருநாள் ஆட்டம் ஆடிய நாடுகளும் கூட) உலகக்கிண்ணப் போட்டிகளில் ஆட நேரடியாகத் தகுதி பெறுகின்றன. மற்ற நாட்டு அணிகள் தகுநிலை தொடர்போட்டிகளில் பங்கேற்று தகுநிலை பெறவேண்டும்.
தகுநிலை துடுப்பாட்டப் போட்டிகள் பன்னாட்டுத் துடுப்பாட்ட அவையின் ஐந்து (ஆபிரிக்கா, ஆசியா, அமெரிக்காக்கள், கிழக்காசிய பசிபிக், ஐரோப்பா) பிராந்திய அவைகளால் தங்களுக்குள் நடத்தப்படுகின்றன. ஐசிசி கோப்பை என்ற முதல் தகுநிலைப்போட்டி 1979ஆம் ஆண்டு இரண்டாம் உலகக்கிண்ணத்திற்கு முன்பு நடத்தப்பட்டது.
குறிப்புகள்
பகுப்பு:உலக துடுப்பாட்டச் சங்கப்போட்டிகள் பகுப்பு:துடுப்பாட்ட உலகக்கிண்ணம்
தில்லி நுழைவாயில்
தில்லி நுழைவாயில் என்பது வரலாற்றுப் புகழ் மிக்கதும், சாசகானாபாத் எனப்படுவதுமான மதிலால் சூழப்பட்ட தில்லி நகரின் தெற்கு வாயில் ஆகும். இது பழைய தில்லியைப் புதுதில்லியுடன் இணைக்கிறது. தற்போது இது நேதாசி சுபாசு சந்திரபோசு சாலையின் முடிவில், தாரியாகஞ்ச் என்னுமிடத்தில் காணப்படுகின்றது. 19 ஆம் நூற்றாண்டின் முற்பகுதியில் கட்டப்பட்டதாகக் கருதப்படும் இந் நுழைவாயில், வடிவமைப்பிலும், கட்டிடக்கலைப் பாணியிலும், 1853 ல் கட்டபட்ட காசுமீரி நுழைவாயில் எனப்படும் வடக்கு நுழைவாயிலை ஒத்தது.
இதற்கு அண்மையிலேயே இன்றைய பகதூர் சா சஃபார் சாலையில், கூனி தர்வாசு (இரத்த வாயில்) உள்ளது. இந்தியக் கிளர்ச்சி 1857 தோல்வியுற்றதை அடுத்து, இங்கு வைத்தே 1857 செப்டெம்பர் 21 ஆம் நாள், பிரித்தானியத் தளபது வில்லியம் ஒட்சன், கடைசி முகலாயப் பேரரசர் பகதூர் சா சஃபாரின் இரண்டு ஆண்மக்களையும் ஒரு பேரப் பிள்ளையையும் சுட்டுக் கொன்றான்.
பகுப்பு:தில்லி பகுப்பு:தில்லியின் வரலாறு
எகிப்தின் முதலாம் புவாது
முதலாம் புவாது (Fuad I) (26 மார்ச் 1868 - 28 ஏப்ரல் 1936) இவர் எகிப்தின் சுல்தானாகவும், பின்னர் எகிப்து மற்றும் சூடானின் மன்னனாகவும், நூபியா, கோர்தோபன் மற்றும் தார்பூரின் இறையாண்மை மன்னனாகவும் இருந்தர். முகம்மது அலி வம்சத்தைச் சேர்ந்த எகிப்து மற்றும் சூடானின் ஒன்பதாவது ஆட்சியாளரான இவர், இவரது மூத்த சகோதரர் உசேன் கமால் என்பவருக்குப் பின்னர் 1917 ஆம் ஆண்டில் சுல்தானானார். 1922 இல் ஐக்கிய ராச்சியம் எகிப்திய சுதந்திரத்தை அங்கீகரித்தபோது இவர் சுல்தானின் மன்னன் என்ற பட்டம் பெற்றார்.
ஆரம்ப கால வாழ்க்கை
கெய்ரோவில் உள்ள கிசா அரண்மனையில் இசுமாயில் பாஷாவின் ஏழாவது மகனாக இவர் பிறந்தார். இவர் தனது குழந்தைப் பருவத்தை நாடுகடத்தப்பட்ட தந்தையுடன் நபொலியில் கழித்தார். இத்தாலியின் துரினில் உள்ள இராணுவக் கழகத்தில் கல்வியைப் பெற்றார். இவரது தாய் பெரியல் காதின் என்பவராவர்.
சுல்தானாக மாறுவதற்கு முன்பு, கெய்ரோ பல்கலைக்கழகத்தை நிறுவுவதில் இவர் முக்கிய பங்கு வகித்தார். 1908 ஆம் ஆண்டில் பல்கலைக்கழகத்தின் முதல் அதிகாரியானார். மேலும் 1913 இல் தான் பதவி விலகும் வரை அந்தப் பதவியில் இருந்தார். இவருக்குப் பிறகு அப்போதைய அமைச்சராக இருந்த நீதிபதி உசேன் ருஷ்டி பாஷா அதிகாரியாக நியமிக்கப்பட்டார். 1913 ஆம் ஆண்டில், ஒரு வருடத்திற்கு முன்னர் உதுமானியப் பேரரசிலிருந்து அதன் சுதந்திரத்தைப் பெற்றிருந்த அல்பேனியாவின் சிம்மாசனத்தை தனக்காகப் பெற முடியவில்லை. அந்த நேரத்தில், எகிப்து மற்றும் சூடானை இவரது மருமகன் இரண்டாம் அப்பாசு ஆட்சி செய்து வந்தார். மேலும் புவாது தனது சொந்த நாட்டில் மன்னராக மாறுவதற்கான வாய்ப்பு தொலைதூரத்திலேயே இருந்தது. இவர், 1915 முதல் 1918 வரை எகிப்திய புவியியல் சங்கத்தின் தலைவராகவும் பணியாற்றினார்.
ஆட்சி
இவர், அல்பேனிய சிம்மாசனத்திற்கான வேட்பாளராக பரிசீலிக்கப்பட்டார். ஆனால் இறுதியில் இவர் ஒரு கிறிஸ்தவ ஆட்சியாளருக்கு ஆதரவாக புறக்கணிக்கப்பட்டார். இவர் 1917 இல் தனது சகோதரர் உசேன் கமாலின் மரணத்தின் பின்னர் எகிப்து சுல்தானகத்தின் அரியணை ஏறினார். 1919 எகிப்திய புரட்சிக்குப் பின்னர், ஐக்கிய இராச்சியம் எகிப்து மீதான அதன் கட்டுப்பாடை முடித்துக் கொண்டு, பிப்ரவரி 28, 1922 அன்று ஒரு இறையாண்மை கொண்ட நாடாக அங்கீகரித்தது. மார்ச் 15, 1922 இல், புவாது தனது பட்டத்தை எகிப்தின் சுல்தானிலிருந்து எகிப்து மன்னராக மாற்றுவதற்கான ஆணையை வெளியிட்டார். 1930 ஆம் ஆண்டில், 1923 அரசியலமைப்பை இரத்துசெய்து, புதிய அரசியலமைப்பை மாற்றுவதன் மூலம் மகுடத்தின் அதிகாரத்தை வலுப்படுத்த அவர் முயன்றார். இது நாடாளுமன்ற உறுப்பினர்களின் அளவிலேயே மட்டுப்படுத்தப்பட்டது. பெரிய அளவிலான மக்கள் அதிருப்தி 1935 இல் முந்தைய அரசியலமைப்பை மீட்டெடுக்க இவரை கட்டாயப்படுத்தியது.
1923 அரசியலமைப்பு இவருக்கு பரந்த அதிகாரங்களை வழங்கியது. நாடாளுமன்றத்தை கலைப்பதற்கான தனது உரிமையை இவர் அடிக்கடி பயன்படுத்தினார். இவரது ஆட்சியின் போது, அரச விருப்பப்படி அமைச்சர்களும் பதைவிறக்கம் செய்யப்பட்டனர். மேலும் நாடாளுமன்றங்கள் அவற்றின் முழு நான்கு ஆண்டு காலத்திற்கு ஒருபோதும் நீடிக்கவில்லை. ஆனால் அடிக்கடி கலைக்கப்பட்டன.
பேரரசின் காப்பகங்களை உருவாக்குதல்
நவீன எகிப்திய வரலாற்று வரலாற்றில் புவாது ஒரு கருவியாக இருந்தார். ஐரோப்பிய காப்பகங்களிலிருந்து தனது தந்தைவழி மூதாதையர்களுடன் தொடர்புடைய கடிதங்களை எண்பத்தேழு தொகுதிகளை நகலெடுக்கவும், மொழிபெயர்க்கவும், ஏற்பாடு செய்யவும், பின்னர் 1930 களில் பேரரசின் காப்பகங்களாக மாறிய எகிப்திய காப்பகங்களிலிருந்து பழைய ஆவணங்களை சேகரிக்கவும் ஏராளமான காப்பகவாதிகளை இவர் நியமித்தார். தனது மூதாதையர்களை - குறிப்பாக தனது தந்தை, தாத்தா தாத்தா இப்ராகிம் பாஷா, தனது மூத்த தாத்தா முகம்மது அலி - தேசியவாதிகள் மற்றும் நற்பண்புள்ள மன்னர்கள் என சித்தரிக்க இவர் மேற்கொண்ட முயற்சிகள் எகிப்திய வரலாற்றில் நீடித்த செல்வாக்கை கொண்டிருக்கும்.
தனிப்பட்ட வாழ்க்கை
இவர், கெய்ரோவில் சிவாக்கியர் கானும் எஃபெண்டி என்பவரை முதல் திருமணம் செய்து கொண்டார். இவர்களுக்கு இரண்டு குழந்தைகள் இருந்தனர். இசுமாயில் புவாது என்ற ஒரு மகன் பிறந்து, குழந்தை பருவத்திலேயே இறந்தார். போக்கியா என்ற ஒரு மகள் இருந்தார். இந்த இணை 1898 இல் விவாகரத்து செய்தது.
பின்னர், நஸ்லி சப்ரி என்பவரை கெய்ரோவில் உள்ள புஸ்டன் அரண்மனையில் 24 மே 1919 இல் இரண்டாவது திருமணம் செய்து கொண்டார். இவர்களுக்கு ஐந்து குழந்தைகள் இருந்தனர். எகிப்த்தின் எதிர்கால மன்னன் பாரூக், என்ற ஒரு மகனும், பாவ்சியா (ஈரானின் ராணி ஆனார்), பைசா, பைக்கா, பாத்தியா. என்ற நான்கு மகள்களும் இருந்தனர்.
அச்சுதாபுரம் மண்டலம்
அச்சுதாபுரம் மண்டலம் (Achutapuram), ஆந்திரப் பிரதேசத்தின் விசாகப்பட்டினம் மாவட்டத்தின் 43 மண்டலங்களில் ஒன்று.
ஆட்சி
இந்த மண்டலத்தின் எண் 43. இது ஆந்திர சட்டமன்றத்திற்கு யலமஞ்சிலி சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் 34 ஊர்கள் உள்ளன.
இணைப்புகள்
பகுப்பு:விசாகப்பட்டினம் மாவட்டம்
விஜய் விருதுகள் (இந்த ஆண்டின் சிறந்த கண்டுபிடிப்பு)
மேற்கோள்கள்
பகுப்பு:விஜய் விருதுகள்
ஒளிப்படவியல்
சொல்லிலக்கணம்
இடது|thumb|நேர்மறை வடிவில், பின்னல்வகை ஜன்னல். இடம்: லகாக் அபே, இங்கிலாந்து (Lacock Abbey, England) ஆண்டு: 1835 புகைப்படம்: வில்லியம் பாக்ஸ் டால்போட் (William Fox Talbot) இது ஒளிப்படக் கருவியில் செய்யப்பட்ட பழமையான புகைப்பட எதிர்மறையாக இருக்கலாம். ஒளிப்படவியல் எனும் ஆங்கிலப் பதம் கிரேக்கச் சொல்லான φωτός (phōtos), φῶς இன் ஆறாம் வேற்றுமை (phōs), "ஒளி" மற்றும் γραφή (graphé) "கோடுகளால் சுட்டிக்காட்டல்" அல்லது "வரைதல்", ஆகியவற்றின் கருத்தைக் கொண்ட "ஒளியினால் வரைதல்" என்பதிலிருந்து உருவாகியது.
பிரேசில் (Brazil) நாட்டின், கேம்பினாஸ் (Campinas) பகுதியில் வசித்த ஹெர்குலஸ் புளோரன்ஸ் (Hercules Florence) ஒரு பிரஞ்சு ஓவியரும் கண்டுபிடிப்பாளரும் ஆவார். இவர் பிரஞ்சு மொழி வடிவச் சொல், போட்டோகிராபி (photographie) என்பதைத் தன் தனிக்குறிப்பேட்டில் பயன்படுத்திருந்தார். இது 1834ல் எழுதப்பட்டதாக பிரேசிலிய வரலாற்றாசிரியர் உறுதிப்படுத்துகிறார். ஜோஹன் வோன் மேட்லர் (Johann von Maedler), பெர்லின் (Berlin) நாட்டின் வானியலாளர். இவர் 1839ஆம் ஆண்டு, பிப்ரவரி மாதம் 25ஆம் நாள் வோஸ்ஸிசே ஸீய்டங் (Vossische Zeitung) எனும் ஜெர்மன் செய்தித்தாளில் ஒளிப்படவியல் பற்றி ஒரு கட்டுரை வெளியிட்டிருந்தார். அதற்காக இவர் 1932ல் நடைபெற்ற ஜெர்மன் புகைப்பட வரலாற்றரங்கில் பெரிதும் பாராட்டப்பட்டார்.
வரலாறு
[[படிமம்:Nicéphore Niépce Oldest Photograph 1825.jpg|இடது|thumb| ஆரம்ப காலத்தில் அறியப்பட்ட எதிரொளிப்பு அடையாளச் செய்தி வேலைப்பாட்டுடன் அச்சடிக்கப்பட்ட உலோக தகடு. 1825இல், நைஸ்போரெ நைப்ஸ் (Nicéphore Niépce) உருவாக்கியது.
உலோகத் தகட்டில் செதுக்கிய சித்திரம் புகைப்பட முறையில் படியெடுக்கப்பட்டது. இதுவே ஒளிப்படக் கருவியினால் எடுக்கப்பட்ட நிரந்தர புகைப்படத்தை நோக்கிய முதல் படி. ]]
புகைப்படக்கலை என்பது பல தொழில்நுட்பக் கண்டுபிடிப்புகளின் தொகுப்பு விளைவாகும்.
புகைப்படம் கண்டுபிடிப்பு
சுமார் 1800 ஆண்டுகளில் பிரிட்டிஷ் கண்டுபிடிப்பாளர், தாமஸ் வெட்ச்வூட் (Thomas Wedgwood) ஒளி-உணர் பொருளைக் கொண்டு அப்ஸ்கியுரா ஒளிப்படக் கருவி மூலம் படப்பதிவு செய்ய முதல் முயற்சி மேற்கொண்டார். அவர் வேதிப்பூச்சு கொண்ட காகிதம் அல்லது வெள்ளைத் தோலை வெள்ளி நைட்ரேட் உடன் வினைப்படுத்தி புகைப்படம் தயாரித்தார்.
டால்போட், ஒளிகசியும் எதிர்மறையை உருவாக்கி அதிலிருந்து பல நேர்மறை பிரதிகள் அச்சிடும் செயல்முறையை உருவாக்கினார். இதுவே இன்றைய இரசாயன புகைப்படப் பிரதிகள் அச்சிடும் முறைக்கு அடிப்படையாகும். பாதரச ஆவிமூலம் நிழற்படமெடுக்கும் முறையில் பிரதிகளை அச்சிட காட்சியை மீள்புகைப்பட முறையில் காட்சிப் பதிவு செய்ய வேண்டும். 1835 இல் கோடைகாலத்தில் டால்போட் ஒளிப்படக் கருவி மூலம் பல புகைப்படங்களைப் பதிவு செய்தார். இருப்பினும், டால்போட்டால், லாகாக் அபேயில் (Lacock Abbey) ஓரியல் (Oriel) சாளரத்தின் வழியே பதிவு செய்யப்பட்ட ஒளிகசியும் மெல்லிய காகித எதிர்மறை மிகவும் பிரபலமானது. தற்போது பாதுகாத்து வைக்கப்பட்டுள்ள ஒளிப்படக் கருவிகளின் எதிர்மறைகளில், இது மிகப்பழமையான ஒளிப்படக் கருவியின் எதிர்மறையாக இருக்கலாம்.